2003/23/EY: Komission päätös, tehty 30 päivänä joulukuuta 2002, eläinten pakollista teurastamista suu- ja sorkkataudin vuoksi Yhdistyneessä kuningaskunnassa 1 päivän heinäkuuta ja 31 päivän lokakuuta 2001 välisenä aikana koskevasta rahoitustuesta (tiedoksiannettu numerolla K(2002) 5491)



Virallinen lehti nro L 008 , 14/01/2003 s. 0041 - 0043



Komission päätös, tehty 30 päivänä joulukuuta 2002, eläinten pakollista teurastamista suu- ja sorkkataudin vuoksi Yhdistyneessä kuningaskunnassa 1 päivän heinäkuuta ja 31 päivän lokakuuta 2001 välisenä aikana koskevasta rahoitustuesta (tiedoksiannettu numerolla K(2002) 5491) (Ainoastaan englanninkielinen teksti on todistusvoimainen) (2003/23/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna neuvoston päätöksellä (EY) N:o 2001/572/EY(2), ja erityisesti sen 11 artiklan 2 ja 4 kohdan, sekä katsoo seuraavaa: (1) Yhdistyneessä kuningaskunnassa ilmeni suu- ja sorkkatautitapauksia vuonna 2001. Taudin puhkeaminen uhkaa vakavasti yhteisön karjakantaa. Taudin leviämisen estämiseksi ja sen hävittämiseksi yhteisö voi osallistua jäsenvaltiolle aiheutuneiden tukikelpoisten menojen rahoitukseen. (2) Heti kun suu- ja sorkkataudin esiintyminen vahvistettiin virallisesti, Yhdistyneen kuningaskunnan viranomaiset ilmoittivat, että ne olivat toteuttaneet päätöksen 90/424/ETY 3 artiklan 2 kohdassa luetellut toimenpiteet ja panneet viipymättä täytäntöön direktiivin 85/511/ETY(3) asianomaiset säännökset. (3) Neuvoston asetuksen (EY) N:o 1258/1999(4) 3 artiklan 2 kohdan mukaan Euroopan maatalouden ohjaus- ja tukirahaston (EMOTR) tukiosasto rahoittaa yhteisön säännösten mukaisesti toteutetut eläinlääkinnälliset ja kasvien terveyteen liittyvät toimenpiteet. Varainhoidon valvontaan sovelletaan asetuksen (EY) N:o 1258/1999 8 ja 9 artiklan säännöksiä. (4) Yhteisön rahoitusta myönnetään, jos suunnitellut toimet toteutetaan tehokkaasti ja viranomaiset toimittavat kaikki tarvittavat tiedot säädetyssä määräajassa. (5) Yhteisön rahoitusosuudesta suu- ja sorkkataudin hävittämiseksi Yhdistyneestä kuningaskunnasta vuonna 2001 siellä 30 päivään kesäkuuta 2001 asti ilmenneiden suu- ja sorkkatautitapausten osalta päätettiin komission päätöksellä 2001/654/EY(5). (6) Yhdistyneessä kuningaskunnassa havaittiin suu- ja sorkkatapauksia myös 30 päivän kesäkuuta 2001 jälkeen. Näin ollen on päätettävä ylimääräisestä rahoitusosuudesta näiden tautitapausten hävittämisen tukemiseksi. (7) Koska tukikelpoisten kustannusten määrä maksetaan euroina, on vahvistettava sovellettava valuuttakurssi. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Yhdistynyt kuningaskunta voi saada yhteisön rahoitustukea riittävän korvauksen maksamiseksi eläinten omistajille 1 päivän heinäkuuta 2001 ja lokakuun lopun 2001 välisenä aikana esiintyneen suu- ja sorkkataudin hävittämiseksi toteutetuista pakollisista teurastustoimenpiteistä päätöksen 90/424/ETY 11 artiklan säännösten mukaisesti. 2 artikla 1. Yhteisön rahoitustuki maksetaan seuraavien seikkojen perusteella: a) edellä 1 artiklassa tarkoitettuna ajankohtana toteutettuihin toimenpiteisiin liittyvät todistusasiakirjat, jotka on toimitettava viimeistään 60 päivää sen päivän jälkeen, jona tämä päätös on annettu tiedoksi asianomaiselle jäsenvaltiolle; b) 4 artiklassa tarkoitettujen komission tarkastusten tulokset. 2. Edellä 1 kohdassa tarkoitettuihin asiakirjoihin on sisällyttävä rahoituskertomus. Rahoituskertomuksessa on otettava huomioon kullakin tilalla suu- ja sorkkataudin vuoksi hävitettyjen tai teurastettujen ja hävitettyjen eläinten luokat. Tämä kertomus on toimitettava sähköisenä liitteen mukaisesti. 3. Tässä päätöksessä tarkoitetaan ilmaisulla riittävä korvaus sitä, että eläimistä maksetaan korvaus sen arvon mukaan, joka niillä oli välittömästi ennen tartunnan saamista. 3 artikla Tukikelpoisten kustannusten määrä vahvistetaan euroina Euroopan yhteisöjen virallisessa lehdessä julkaistun kurssin mukaisesti sen kuukauden ensimmäisenä työpäivänä, jona maksupyyntö on saatu. 4 artikla Komissio voi yhteistyössä toimivaltaisten kansallisten viranomaisten kanssa tarkastaa paikalla edellä mainittujen toimenpiteiden soveltamisen ja niihin liittyvät menot. Komissio ilmoittaa jäsenvaltioille tehtyjen tarkastusten tuloksista. 5 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 30 päivänä joulukuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 315, 26.11.1985, s. 11. (4) EYVL L 160, 26.6.1999, s. 103. (5) EYVL L 230, 28.8.2001, s. 16. LIITE >PIC FILE= "L_2003008FI.004302.TIF">